На основу члана 24. Закона о јавном информисању (''Службени гласник РС'' број 83/14, 58/15 и 12/16-аутентично тумачење) и чл. 19 - 22. Правилника о суфинансирају пројеката за остваривање јавног интереса у области јавног информисања (''Службени гласник РС'' број 16/2016, 8/2017 и 6/2023) а у вези са Конкурсом **за суфинансирање пројеката производње медијских садржаја у области јавног информисања на територији града Ужица за 2023. годину** II број 651-1/23 **од 14. марта 2023.године,** градоначелница града Ужица, доноси

**РЕШЕЊЕ О ИМЕНОВАЊУ СТРУЧНЕ КОМИСИЈЕ**

**ЗА ОЦЕНУ ПРОЈЕКАТА У ОБЛАСТИ ЈАВНОГ ИНФОРМИСАЊА ЗА 2023. ГОДИНУ**

**I** Именује се Стручна комисија за оцену пројеката у области јавног информисања поднетих на Конкурс **за суфинансирање пројеката производње медијских садржаја у области јавног информисања на територији града Ужица за 2023. годину** (у даљем тексту: Комисија) у саставу:

* **Сања Ћировић,**

Предлог: Удружење електронских медија Србије **(ComNet);**

* **Жарко Мандић,**

Предлог: Удружење нова мрежа Србије **(NMS);**

* **Горан Рековић,**

Предлог: Самостални медијски стручњак;

**II** Задатак Комисије је да:

1. изврши стручну оцену пројеката при чему сваки члан конкурсне комисије врши оцењивање независно, за сваки пројекат и по сваком критеријуму;
2. за сваки пројекат који се разматра сачини образложење у коме се наводе разлози за прихватање односно неприхватање пројекта;
3. води записник о спровођењу поступка Јавног конкурса;
4. на основу записника сачини образложен предлог Одлуке о додели средстава из буџета града Ужица за суфинансирање пројеката производње медијских садржаја у области јавног информисања **на територији града Ужица за 2023. годину** коју потписује сваки члан Комисије и који се доставља Градском већу града Ужица;
5. донесе Пословник о раду Комисије.

Записник са састанака Комисије као и предлог о расподели средстава се објављују на званичном сајту града Ужица.

**III** За секретара Комисије именује се **Јелена Суботић**, запослена у Градској управи за послове органа града, општу управу и друштвене делатности.

**IV** Сваки члан Комисије након увида у конкурсну документацију даје писмену изјаву да није у сукобу интереса и да не обавља јавну функцију.

У случају да постоји сукоб интереса, уместо члана који је у сукобу интереса, а који је именован на предлог новинског односно медијског удружења, или из реда медисјких стручњака градоначелница именује другог члана Комисије са списка кандидата за које су достављене благовремене пријаве. Ако таквих кандидата нема, градоначелница именује члана из реда новинских и медијских радника.

У случају сумње на постојање сукоба интереса, свако заинтересовано лице може поднети приговор Локалном антикорупцијском форуму (ЛАФ) града Ужица.

Ако ЛАФ утврди да је приговор основан, предложиће градоначелнику да раскине Уговор са учесником конкурса за кога се утврди да је био у сукобу интереса са чланом Комисије.

**V** Ово решења ступа на снагу даном доношења и објавиће се на веб сајту града Ужица: [www.uzice.rs](http://www.uzice.rs).

**Образложење**

 **Чланом 19. Правилника о суфинансирању пројеката за остваривање јавног интереса у области јавног информисања (''Службени гласник РС'' број 16/2016, 8/2017 и** 6/2023**) прописано је да оцену пројеката поднетих на конкурс, као и предлог о расподели средстава са образложењем доноси стручна комисија коју решењем именује руководилац органа који је расписао конкурс.**

 **Чланом 21. Правилника прописано је да** Комисија може имати три или пет чланова. Ставом 2. истог члана прописано је да орган који расписује конкурс кроз јавни позив за учешће на конкурсу обавештава новинарска и медијска удружења, као и медијске стручњаке заинтересоване за рад у комисији да доставе предлог за чланове комисија са биографијом, за сваки конкурс посебно.

Ставом 4. истог члана, прописана је обавеза да се већина чланова комисије именује на предлог новинарских и медијских удружења, уколико такав предлог постоји.

Ставом 6. истог члана прописано је да на основу приспелих предлога новинарских и медијских удружења за чланове комисије, руководилац органа који је расписао конкурс бира два односно три члана комисије, док је ставом 8.прописано да се Одлука о именовању комисије доноси у форми решења и објављује се на веб-сајту органа који расписује конкурс, за сваки конкурс посебно.

Конкурсом **за суфинансирање пројеката производње медијских садржаја у области јавног информисања на територији града Ужица за 2023. годину** II број 651-1/22 **од 14. марта 2023. године, расписан је и позив за учешће у раду Комисије као и документцију коју је потребно доставити уз предлог. Рок за достављање предлога био је 6. априла 2023.године.**

**Конкурсом је прописано да ће оцене пројеката вршити стручна комисија од три члана, а изузетно ако буде поднето преко 50 пројеката, биће именована стручна комисија која се састоји од пет чланова.**

**У складу са објављеним позивом, благовремено је приспело 9 предлога за чланове Комисије, од чега је пет предлога од стране новинарских и медијских удружења, а четири предлога су самостални медијски стручњаци који су благовремено поднели предлог.**

**С обзиром да је на конкурс поднето 40 пројеката, а имајући у виду напред наведено, донето је решење као у диспозитиву.**

**ГРАДОНАЧЕЛНИЦА**

**др Јелена Раковић Радивојевић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**